બાબરા,બાબરાના હાર્દસમાં વિસ્‍તાર બ્રહ્મકુંડ નજીક રાજય સરકાર સ્‍વર્ણીમ ગુજરાત પંચવટી યોજના અંતર્ગત ગ્રામ્‍ય દાતાના લોકફાળા સહકારથી બનાવવામાં આવેલ સ્‍વ. જૈતાભાઈ રાણીંગભાઈ વાળા ઉદ્યાન (બગીચો) છેલ્‍લા છ વર્ષથી રેડી પોઝીશનમાં હોવા છતા સ્‍થાનિક નગરપાલીકા તંત્રની નાદારીના કારણે લોકાર્પણ થવા પામતુ નથી. બાબરાના સપુત નિવૃત પી.એસ.આઈ. સ્‍વ. જૈતાભાઈ રાણીંગભાઈ વાળાના પરિવારે રાજય સરકારમાં લાખોનો લોક ફાળો આપી બાબરા ગામની સુવિધામાં વધારો કરવા સુંદર બગીચાનું લોક ઉપયોગી નિર્માણ કરવામાં આવેલ છે. ૨૦૧૩ માં સંપુર્ણ તૈયાર થયેલો બાગ લોકાર્પણની રાટમાં બંધ હાલતમાં પડયો હોવાથી સારસંભાળના અભાવે નુકશાન થવા સંભવ છે.